
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

HOTĂRÂRE

                    privind, aprobarea unui schimb de terenuri între Primăria municipiului

                               Focşani şi Direcţia pentru Agricultură şi Dezvoltare Rurală Vrancea-                                            

                               Unitatea pentru Ameliorare şi Reproducţie în Zootehnie Vrancea,

       Consiliul local al municipiului Focşani, judeţul Vrancea, întrunit în şedinţă ordinară:

         - analizând Proiectul de hotărâre iniţiat de Primarul municipiului Focşani, raportul comun al  Serviciului urbanism, al Direcţiei economice şi al Serviciului juridic-contencios, administrarea domeniului public şi privat, publicitate, înregistrat la nr.3864/ 17.02.2006 prin care se propune aprobarea schimbului de terenuri între Primăria municipiului Focşani şi Direcţia pentru Agricultură şi Dezvoltare Rurală Vrancea- Unitatea pentru Ameliorare şi Reproducţie în Zootehnie Vrancea şi avizul favorabil al Comisiei pentru amenajarea teritoriului şi urbanism, al Comisiei pentru buget, finanţe, investiţii, liberă iniţiativă, economic şi servicii publice şi al Comisiei pentru agricultură, protecţia mediului şi ecologie;

          -  în conformitate cu art.2 din Titlul X – Circulaţia juridică a terenurilor din Legea nr.247/ 2005 privind reforma in domeniile proprietăţii şi justiţiei, precum şi unele măsuri adiacente;

        - în baza art.38 alin. (1) şi (2) lit. (f) şi în temeiul art.46 alin. (2) din Legea nr. 215/ 2001 privind administraţia publică locală, cu modificările şi completările ulterioare.

HOTĂRĂŞTE :

                Art. 1. Se aprobă însuşirea expertizelor tehnice întocmite pentru evaluarea terenurilor care fac obiectul schimbului, conform anexelor nr.1 şi nr.2, care fac parte integrantă din prezenta hotărâre.

               Art. 2. Se aproba schimbul de terenuri între Primăria municipiului Focşani şi Direcţia pentru Agricultură şi Dezvoltare Rurală Vrancea- Unitatea pentru Ameliorare şi Reproducţie în Zootehnie Vrancea, astfel: Primăria municipiului Focşani cedează suprafaţa de 1125 mp. teren aparţinând domeniului privat al municipiului Focşani, identificat la tarlaua nr.79, parcela 416 si primeste in schimb suprafaţa de 3000 mp. situat în Focşani, str. Tisa, identificat prin tarlaua nr.70, parcela nr. 4154, care urmează a fi inventariat în domeniul privat al municipiului Focşani, conform planurilor de amplasament, anexa nr.3 şi nr. 4, care fac parte 

integrantă din prezentul proiect de hotărâre, urmând ca părţile să încheie actul de schimb în formă autentică.

.
   Art. 3. Executarea hotărârii va fi asigurată conform legii, de către Primarul municipiului Focşani prin Serviciul administraţie publică locală, Direcţia economică, Serviciul urbanism şi Serviciul juridic-contencios,  administrarea domeniului public şi privat, publicitate.

PREŞEDINTE DE ŞEDINŢĂ,

Ion VLASE

                                                                                                     CONTRASEMNEAZĂ,

                                                                                              Secretarul Municipiului Focşani

